**Pierdut senin...**

*Mariana Tasente*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pierdut senin

(e un dar divin).

Să-l declar nul?

(că e prea credul!)

Să-l caut pe stâncă

iîn valea adâncă

unde am căzut

o dată, demult?

Dacă-l întâlnești

să nu-l amăgești

cu vorbe mieroase

și vise frumoase.

Are-un semn distinct

pe umeri alint

pe brațe o pată

(nici mare, nici lată)

roșie ca focul.

(bătu-l-ar norocul!)

Are haină veche

și flori la ureche

cămașă de rouă

(nici ea nu e nouă)

Un pic peticită

dar foarte iubită

șoptește-i ușor

că-l aștept cu dor.

Cu-o rază plăpândă

și-o pâine aburindă.

dospită la soare.

(Se va-ntoarce oare?)